Ослић
Ослић () је морска риба из породице ослића (-{Merlucciidae}-).

Опис 
Има издужено тело, с великом главом и великим устима. Мужјаци су нешто тањи и издуженији од женки. Унутар уста има велики број оштрих, игличастих, закривљених зуба. Тело му је прекривено нежним крљуштима. Боја му варира, од дубине и подручја где живи, а креће се од нијансе свијетло плаве до сиве на врховима (понекад са нијансама златне) боје, а сребрнкасте на боковима. Након хватања нагло сиви, а услед дужег стајања избледи. Унутрашњост уста му је црна. Највећа забележена величина му је 140 цм и 15 кг у Атлантику, а око 10 кг код нас. Ослић се храни мањом рибом, главоношцима и рачићима, живи око 20 година, а полну зрелост добија у четвртој или петој години живота.

Распрострањеност и станиште 
Живи у дубљем мору, на дубинама од 30-1.075 m, мада се најчешће налази на дубинама између 70 и 370 m. Станиште му је источни Атлантик од Исланда и Норвешке до Мавретаније, те по целом Медитерану, укључујући Јадран..

Употреба 
Месо је бело, изврсног укуса, мекано и сочно, лако сварљиво, те се стога препоручује у исхрани болесника. У продаји се може пронаћи свеж (цео), филетиран и паниран.

Извори

Спољашње везе 

 riblje-oko.hr

Ослићи
Храна
Рибе јадранског мора